|  |  |  |
| --- | --- | --- |
|  | **PANNON EGYETEM - GEORGIKON CAMPUS KESZTHELY** | logo |

A szakdolgozatkészítés  
tartalmi és formai követelményei  
a Pannon Egyetem Georgikon Campuson tanuló hallgatói részére

Alap (BA) képzésben, valamint felsőoktatási szakképzésben résztvevő hallgatók is szakdolgozatot nyújtanak be:

* kizárólag elektronikus formában (pdf-ben elmentve),
* a témavezető és tanulmányi ügyintéző (Mezősiné Tóth Krisztina, mezosine.toth.krisztina@uni-mate.hu) email címére megküldve,
* a dolgozat végére "hozzáfűzve"/egybe szerkesztve a beszkennelt aláírt nyilatkozattal.

# Tartalmi követelmények

A szakdolgozat (továbbiakban dolgozat) tárgya az adott szak ismeretanyagához kapcsolódó önálló munka elvégzése, lehetőség szerint tudományos tartalommal. Felsőoktatási szakképzés esetében elegendő lehet a szakirodalmi feldolgozás vagy esettanulmány is.

A hallgató a munkát témavezető(k) irányítása mellett önállóan végzi és a benne foglaltakat a záróvizsgán megvédi. Mindezekkel igazolja, hogy a tanultakat egy konkrét feladat megoldásánál alkalmazni tudja, a szakirodalomban az adott témában az elvárható alapossággal tájékozott.

Mivel az interneten elérhető források igen sok esetben ellenőrizetlenek és téves információkat tartalmaznak, ezért csak biztos – a témavezetővel egyeztetett – források használata elfogadott.

A dolgozatnak nincs terjedelmi megkötése, de a téma alapos kifejtése elvárt, ugyanígy a terjengősség kerülése is. A javasolt terjedelem legalább 25, legfeljebb 50 oldal.

# Formai követelmények

1. **Címoldal kivitele és felirata**

## Külső címoldal (borító) feliratai (lásd a külső címlap mintát):

## szakdolgozat,

* + **szerző neve, szak**

## a benyújtás helye és éve (KESZTHELY évszám)

**Belső címoldal feliratai (lásd a belső címlap mintát):**

## az egyetem, a kar és a campus megnevezése,

## a témavezető neve, beosztása,

* + **(esetleges társkonzulens neve, beosztása)**

## a dolgozat címe, alatta: Szakdolgozat,

* + **a szerző neve,**

## a szak megnevezése,

* + **a benyújtás helye, éve.**

***Külső címlap (borító) minta***

**SZAKDOLGOZAT**

**NÉV**

**szak**

**Képzési hely**

**év**

***Belső címlap (borító) minta***

**Pannon Egyetem**

**Gazdaságtudományi Kar - Georgikon Campus**

**…… Szak**

**A DOLGOZAT CÍME**

**Szakdolgozat**

**Belső konzulens:** Név

beosztás

**Külső konzulens:** Név

beosztás

**Készítette: Név**

tagozat (nappali, levelező)

**Képzési hely**

**év**

# Tartalomjegyzék

A címoldal után, új oldalra, decimális rendszerben vagy más, jól áttekinthető módon. Javasolt a kereszthivatkozásokkal ellátott automatikus tartalomjegyzék használata.

Javasolt az ábrák és táblázatok jegyzékének elkészítése is, ugyancsak kereszthivatkozásokkal.

# A dolgozat szövegének leírása

A dolgozatot A/4-es méretű, legalább 70 g/m2 vastagságú, környezetbarát vagy famentes papírra, másfeles sortávolsággal, sorkizárással kell leírni. Javasolt a kétoldalas nyomtatás tükörmargóval. Margók: felső, alsó és jobb oldali (kétoldalas nyomtatásnál külső) 2,5 cm, bal oldali (ill. kötésmargó) 3,5 cm

Ajánlott betűtípus: Garamond

Betűméretek: fő- és fejezetcímek 16, fejezeten belüli címek 14, szöveg 12, lábjegyzet 10 Oldalszámozás az oldal alján középen láblécben legyen.

A fő fejezeteken belül az alfejezetek decimális számozással különüljenek el, legfeljebb 3 szint használata javasolt. A fő fejezetek kerüljenek új oldalra. Sorközök helyett oldaltörés használata javasolt, ahogy a soron belüli rendezésnél is a szóközök helyett a pozicionált tabulátorok használata.

Az ábracímek kerüljenek az ábrák alá középre, a táblázatoké azok fölé balra zárva. Kép, fotó, grafikon stb. mind ábra néven kerül a dolgozatba folytatólagos számozással. Jelmagyarázat vagy az ábrába-táblázatba, vagy inkább annak címe alá kerüljön. Az ábraaláírásban feltüntetendő az ábra forrása is (hivatkozás [akár internetes] vagy „saját”, „eredeti”).

# A dolgozat javasolt tagolása

**(a témavezető egyetértésével különleges esetben ettől el lehet térni)**

# Bevezetés és célkitűzés

A választott téma aktualitását, elméleti és gyakorlati jelentőségét ismerteti. Megfogalmazza a saját vizsgálatok célkitűzéseit.

# Irodalmi áttekintés

A dolgozat témájához igazodó alcímekkel és a saját vizsgálatok szűkebb témaköreinek megfelelő további tagolással.

# Anyag és módszer

A kísérletek, felmérések helye, időpontja, körülményei és feltételei.

A felhasznált anyagok, a kezelések leírása (elrendezés, ismétlések száma, mintavétel módja, stb.). A vizsgálatok módszerének pontos leírása, ismert módszerek esetében elegendő az irodalmi forrásmunkákra történő hivatkozás.

Az értékeléshez alkalmazott statisztikai módszer(ek) ill. számítógépes programcsomagok megnevezése (pl. egy- vagy többtényezős variancia analízis (ANOVA), korreláció- vagy regresszió-számítás stb.).

# Vizsgálati eredmények és értékelésük

Az eredményeket célszerű táblázatokba összefoglalni, ábrákkal szemléltetni, az eredmények megbízhatóságát matematikai módszerekkel igazolni.

Az eredmények magyarázata, más eredményekkel való összehasonlítása.

# Következtetések, javaslatok

Az eredményekből levonható következtetések a további vizsgálatok szükségességére, a gyakorlati hasznosításra vonatkozóan.

# Összefoglalás

Az egyes fejezetek tartalmának tömör összefoglalása, különös tekintettel a vizsgálati eredményekre és a levont következtetésekre.

**Köszönetnyilvánítás** (decimális számozás nélkül)

1. **A szakirodalom jegyzéke** (lásd lejjebb)

# Melléklet

(nem kötelező, esetleges hosszabb táblázatok, fotók, grafikonok ide kerülhetnek)

# SZAKIRODALOM FELDOLGOZÁSA

1. **Az irodalmi hivatkozás módja a dolgozatban**

Az irodalmi hivatkozásoknál ajánlott a hiperhivatkozások alkalmazása, amely a szövegkörnyezetből az irodalomjegyzék megfelelő tételére mutat.

A szakirodalom feldolgozásánál a szakmai tartalom, megállapítások ismertetése a cél, TILOS a szó szerinti másolás a szerzőre történő hivatkozás nélkül. Amennyiben a pontos szöveget indokolt idézni, úgy azt idézőjelbe kell tenni. A hosszabb szó szerinti idézés kerülendő, ajánlott rövidítve saját szavakkal összefoglalni a hivatkozott mű mondanivalóját. A szakirodalmi források elemző értékelése szükséges. Pl. KOVÁCS (1999) megállapítása szerint…. NÉMETH et al. (2005) eredménye ezt nem igazolták stb.

Hivatkozás esetén szerepel a szerkesztés ténye és a mű idézett oldalainak száma is. A III. kötet 15. fejezete egy másik képet rajzol fel (KORNAI–MARTOS, szerk. [1981] 103–115. o.).

## A szerző nevére hivatkozással

* + egy szerző esetén: a szerző neve nagybetűvel, ezt követi zárójelben a közlemény megjelenésének évszáma. Pl. TANGL (1956) az ökrök és tehenek szérumában jelentős Ca-csökkenést tapasztalt...
  + kettő társszerző esetén a szerzők nevei között gondolatjel, utána zárójelben az évszám. Pl. DOBOS - TÓTH (1982)...
  + három vagy több szerző esetén: az első szerző neve, utána “et al.", majd a közlemény megjelenésének évszáma. Pl.: BRÜGEMANN et al. (1953) kísérleteiben az ösztrogének adagolására a tehenek szérumában a Ca jelentősen csökkent...

## A megállapított tényre hivatkozással:

a tény leírása, ezután:

* + egy szerző esetén: zárójelben a szerző neve, vessző, a közlemény megjelenésének évszáma. Pl.: Az ökrök és tehenek szérumában a Ca-szint jelentősen csökkent (TANGL, 1956),
  + háromnál több szerző esetén: az első szerző neve, utána “et al." vessző, évszám. Pl: az ösztrogén adagolásra a tehenek szérumában a Ca jelentősen csökkent (BRÜGEMANN et al., 1953);
  + több, azonos tényt megállapító közlemény esetén: a szerzők (ABC-rendben!) és a megfelelő évszámok után pontosvessző. Pl.: Több szerző azt találta, hogy a tehenek szérumában ösztrogén-kezelés hatására a Ca csökkent (BRÜGEMANN et al., 1953; TANGL, 1956).

## A szerzőnek, szerzőcsoportnak ugyanabban az évben megjelent több munkájára hivatkozás

A szerző neve; utána zárójelben az évszám “a", “b", “c", stb. megjelöléssel. Pl. TANGL (1956a, 1956b) a tehenek szérumában jelentős Ca-csökkenést tapaszalt. Hasonló eredményt kaptak már korábban más kutatók is (BRÜGEMANN et al., 1953a, 1953b).

## Gyűjteményes (szerző nélküli) művekre

(kongresszusi anyagok, különböző szervezetek stb. kiadványai)

Hivatkozáskor az idézett szövegrész vagy a megállapítás után zárójelbe tesszük a kongresszus nevét vagy a kiadó szervezet nevét és az évszámot Pl. (Fejlődési Világkonferencia, 1976; Magyar Szarvasmarhatenyésztők Egyesülete, 1995). Hazánkban 1980-ban 793 000 tonna foszforműtrágyát gyártottak. (Statisztikai Évkönyv,1980).

## Internetes forrás

A fentiekhez hasonlóan, de a szövegben csak az INTERNET1 stb. szerepeljen.

# Az irodalomjegyzék összeállítása

Az irodalomjegyzéket a szerzők vezetéknevének kezdőbetűje szerint ábécé-sorrendbe rendezzük, külön a papír alapú és az internetes forrásokat.

A gyűjteményes (nem szerzős) művek besorolásának alapja a cím első szavának kezdőbetűje (névelőt nem vesszük figyelembe). Pl.: Kereskedelmünk és iparunk az 1936. évben. Budapesti Kereskedelmi és Iparkamara, Bp. 1937. Athenaeum. p. 246. (A forrás a k betűvel kezdődők közé kerül.)

Az irodalomjegyzék és a hivatkozások teljes mértékben meg kell feleljenek egymásnak.

Az irodalomjegyzékben sem írjuk ki a fokozatot (dr.), az előtagok (pl. „id.”, „Jr.”, „gróf”, „von”) a családnév után kerüljenek [pl. Beethoven, L. van; Festetics Gy. gróf]).

## Papír alapú források

**A hivatkozott forrás tagjainak sorrendje**

## könyvre hivatkozás esetén

szerző/k/, szerkesztő neve keresztnév kezdőbetűjével (külföldi szerzőnél a vezetéknév után vesszővel); kiadás éve zárójelben, kettőspont; könyv címe, pont; többkötetes műveknél a kötet száma, többször kiadott, átdolgozott műveknél a kiadás, ill. az átdolgozás feltüntetése a cím után következik; kiadó neve, vessző; kiadás helye; pont; p. (=pagina - oldal), pp.(= paginae = oldalak); oldalszám/ok/, pont.

Példa: BAINTNER K. (1959): Takarmányozástan. Mezőgazdasági Kiadó, Budapest. p. 156. DOBOS K. – TÓTH M. (szerk., 1978): Mezőgazdasági vállalati gazdaságtan I. Mezőgazdasági Kiadó, Budapest. p. 215.

## gyűjteményes műre való hivatkozás esetén

azt a gyűjteményes művet is meg kell említenünk, amelyben a hivatkozott tanulmány található.

KULCSÁR KÁLMÁN (1982): A magyar falu és a magyar parasztság. In: Várvölgyi András (szerk.): A falu a mai magyar társadalomban. Akadémiai Kiadó, Budapest. 11-39. o.

## folyóiratokban megjelent cikkek esetén

szerző/k/ családneve (nagy betűkkel), keresztnevének első betűje, pont (magyar szerző teljes neve); megjelenés éve zárójelben; kettőspont; cikk címe, pont; a folyóirat címe, vessző, évfolyam száma, pont; a folyóirat száma, pont; oldalszám, pont.

Példa: SIPOS ALADÁR (1977): Az agráripari integráció. Közgazdasági Szemle, XXIV. évf. 6. sz. 44-45. o.

## egyéb forrásoknál (dolgozatok, kéziratok)

PÓR J. (1978): Rázógépes betakarítás vizsgálata. Kézirat. Kertészeti Egyetem, Budapest. FISCHL G. (1979): Járványtani tényezők szerepe a kukorica fuzáriumos megbetegedésében. Kandidátusi értekezés, Keszthely. p. 163.

## Internetes források

Felsorolásuk a hivatkozás sorrendjében a link pontos url címével és a letöltés dátumának megjelölésével. Például:

INTERNET1: [http://balintgazda.hu/balint-gazda/novenydoktor/uj-kartevo-jelent-meg-](http://balintgazda.hu/balint-gazda/novenydoktor/uj-kartevo-jelent-meg-hazankban-a-selyemfenyu-puszpangmoly.html) [hazankban-a-selyemfenyu-puszpangmoly.html](http://balintgazda.hu/balint-gazda/novenydoktor/uj-kartevo-jelent-meg-hazankban-a-selyemfenyu-puszpangmoly.html) (2014. április 23.)

## Fontos! A dolgozat utolsó oldalaként csatolni kell a következő nyilatkozatot:

**NYILATKOZAT**

Aláírásommal nyilatkozom arról, hogy a dolgozat saját munkám, a felhasznált irodalmat korrekt módon kezeltem, továbbá a munkámra vonatkozó jogszabályokat betartottam.

Keszthely, 20.........

aláírás

a témát adó intézet neve

# BÍRÁLATI LAP

A dolgozat készítőjének neve:

A dolgozat címe:

A téma jellege, jelentősége, aktualitása:

A szakirodalom feldolgozásának színvonala:

A dolgozat szerkesztése, stílusa:

Az alkalmazott vizsgálati és feldolgozási módszerek értékelése:

A vizsgálat eredményének értékelése:

A javaslatok alkalmazhatósága:

Javasolt érdemjegy:

(Csak az első példányon kérjük feltüntetni!)

A védésen megválaszolandó kérdések:

(A kérdések száma lehetőleg kettőnél több ne legyen!)

Kelt: , 20 . hó nap

a bíráló neve és aláírása